stanford-oval/wikipedia huggingface dataset:
גידול דגי נוי
שימור > רבייה בשבי וחקלאות ימית

דג קרב סיאמי (splendens Betta) היה הראשון שהתרבה בהצלחה בצרפת בשנת 1893. עם הזמן הטכניקות לרבייה בשבי אט אט השתפרו. רבייה בשבי לאקווריומים התרכזה בעיקר בדרום פלורידה, סינגפור, הונג קונג, בנגקוק, עם תעשיות קטנות יותר בהוואי ובסרי לנקה. ריבוי שבי של אורגניזמים ימיים כבר בפיתוח מאז אמצע 1990. גידול מינים של מים מתוקים מתקדם יותר מאשר מינים מלוחים. נכון לעכשיו, רק כמה מיני מים מלוחים התרבו בהצלחה, כולל ליצן, אלמוגית ואנג'לים ננסיים.
חקלאות ימית יכולה לעזור בהפחתת ההשפעות על דגי טבע, בין אם באמצעות מכירה של מינים מהשבי או על ידי שחרורם כדי לחדש מלאי טבעי. תוכניות הרבייה עוזרות לשמר מינים שהפכו נדירים או נכחדו בטבע, בעיקר את הציקלידים מאגם ויקטוריה.
כמה מינים הפכו גם חשובים כחיות מעבדה. ציקלידים ומולים חשובים במיוחד למחקרים על למידה, הזדווגות והתנהגות חברתית. חובבים יכולים גם לשמור ולבחון דגים רבים שלא נלמדו לפני כן, ובכך לספק נתונים אקולוגיים התנהגותיים יקרי ערך.
רבייה בשבי הפחית את המחירים עבור חובבים, אבל בעלי חיים מתורבתים נשארים יקרים יותר כמו דג הקרב. גידול סלקטיבי גרר גם וריאציה של מינים בעלי מראה מגוון יותר.
שימור > מינים פולשים

בעיות חמורות יכולות להתרחש כאשר דגים שגדלו במקור בבריכות או באקווריום משתחררים בטבע. בעוד דגים טרופיים לא יכולים לשרוד באקלים קיצוני, הם יכולים לשגשג במים דומים לבית הגידול הטבעי שלהם. מינים שאינם תושבי המקום אשר הופכים למבוססים נקראים מינים פולשים. דוגמאות לדגים פולשים במים מתוקים כוללים ציקלידים שונים בפלורידה, דגי זהב במים ממוזגים, ודגי חתול. מינים פולשים יכולים לשבש את בתיהם החדשים על ידי טריפה, או על ידי תחרות במינים מקומיים.
שימור > טיפול הומני בדגים

בחודש ינואר 2011 מועצת מחוז מאווי העבירה צעד הדורש מדייגי דגי נוי לאמץ שיטות הומניות להכנת דגים להובלה לשוק. התקנות מתייחסות לנוהלי התפיסה והמשלוח, כולל איסור גזיזת הסנפירים על הדגים כדי להגן על שקיות הפלסטיות, להוציא מחוץ לחוק ניקוב של שלפוחית הציפה של הדגים, אשר מאפשר לצוללנים לעלות במהירות לפני השטח ולאסור על "הרעבה" של הדג, להגביל את כמות הדגים בשקית כדי למנוע תמותה של הדגים מהפסולת שהם מפרישים. התקנות מחייבים גם דיווחים על מקרי המוות על בעלי החיים שהם שולחים.
ראו גם

בריכת דגים
דגי נוי
אקווריום
לקריאה נוספת

Advanced Marine Aquarium Techniques, by Jay Hemdal
Aquarium Atlas, vol. 1, by Hans A. Baensch and Rudiger Riehl ISBN 1-890087-12-2
Brackish Water Fishes, by Frank Schäfer ISBN 3-936027-82-X
The Conscientious Marine Aquarist, by Robert Fenner (2001) ISBN 1-890087-02-5
Chapman, F.; Sharon A. Fitz-Coy; Eric M. Thunberg; Charles M. Adams (במרץ 1997). "United States of America Trade in Ornamental Fish". Journal of the World Aquaculture Society. 28 (1): 1–10. doi:10.1111/j.1749-7345.1997.tb00955.x. {{cite journal}}:  (עזרה)
ביאורים

↑  חיידקי Nitrobacter נחשבו בעבר למילוי תפקיד זה, והם מופיעים בערכות של "מזרזי סייקל", ואילו מבחינה ביולוגית הם יכולים למלא באופן תאורטי את אותה נישה כמו ניטרוספירה, אך לאחרונה נמצא כי Nitrobacter אינם נוכחים ברמות ניתנות לאיתור באקווריום. אך Nitrospira קיים בשפע.
הערות שוליים

↑  "Radio 4 - The Roman Way". BBC. נבדק ב-2018-12-04.
↑  Jacques Teton,, Revue Aquarama, 1988.
↑  "Séance générale du 7 janvier 1876", in Bulletin de la Société d'Acclimatation, 3ème Série, Tome III, 1876, p.36-37
↑  "How many fish can you keep in your tank?". AquaDaily. 23 ינו' 2009. אורכב מ-המקור ב-2011-07-24. נבדק ב-26 פבר' 2009. {{cite web}}:  (עזרה)
↑  Ulrich Baensch, Tropical Aquarium Fish, Tetra, 1983
↑  Peter Scott, The Complete Aquarium, Dorling Kindersley, 1996, ISBN 0-7513-0427-1
↑  Chris Andrews, Adrian Exell, & Neville Carrington, The Interpet Manual of Fish Health, Salamander Books, 1988, ISBN 0-86101-368-9
↑  Sfetcu, Nicolae (2014-05-03). Fish & Fishing (באנגלית). Nicolae Sfetcu.
↑  "Fish in Tanks? No, Thanks! | Companion Animal Factsheets | Companion Animals | The Issues". PETA. נבדק ב-2016-05-20.
↑  "Archived copy". אורכב מ-המקור ב-21 בדצמבר 2005. נבדק ב-4 בנובמבר 2005. {{cite web}}:  (עזרה);  (עזרה)
↑  "Abuse:". Boeing_dude.tripod.com. נבדק ב-2016-05-20.
↑  "Archived copy". אורכב מ-המקור ב-16 במאי 2006. נבדק ב-4 בנובמבר 2005. {{cite web}}:  (עזרה);  (עזרה)
↑  "UK | Magazine | R.I.P. Prize Goldfish in a Bag". BBC News. 2004-07-14. נבדק ב-2016-05-20.
↑  "Archived copy". אורכב מ-המקור ב-17 בדצמבר 2008. נבדק ב-20 באפריל 2009. {{cite web}}:  (עזרה);  (עזרה)
↑  "Archived copy". אורכב מ-המקור ב-15 ביוני 2006. נבדק ב-3 באוגוסט 2006. {{cite web}}:  (עזרה);  (עזרה)
↑  "Archived copy". אורכב מ-המקור ב-11 באפריל 2006. נבדק ב-19 במאי 2006. {{cite web}}:  (עזרה);  (עזרה)
↑  "GloFish® FAQ". Glofish.com. אורכב מ-המקור ב-2013-05-12. נבדק ב-2016-05-20.
↑  "Archived copy". אורכב מ-המקור ב-8 באפריל 2007. נבדק ב-22 באפריל 2007. {{cite web}}:  (עזרה);  (עזרה)
↑  משרד החקלאות אישר הבוקר (יום ד') בוועדת החינוך של הכנסת שני תיקונים חשובים לתקנות צער בעלי חיים, באתר משרד החקלאות ופיתוח הכפר, 30 באוקטובר 2013
↑  "Archived copy". אורכב מ-המקור ב-19 במאי 2006. נבדק ב-5 בנובמבר 2005. {{cite web}}:  (עזרה);  (עזרה)
↑  "From Ocean to Aquarium" (PDF). Unep.org. אורכב מ-המקור (PDF) ב-2009-07-07. נבדק ב-2016-05-20.
↑  "MarLifeUse". Wetwebmedia.com. 1994-02-14. נבדק ב-2016-05-20.
↑  CC, Baldwin; BB, Collette; LR, Parenti; DG, Smith; VG, Springer (1996). "Collecting fishes". In: MA Lang, CC Baldwin (Eds.) the Diving for Science…1996, "Methods and Techniques of Underwater Research". Proceedings of the American Academy of Underwater Sciences (Sixteenth annual Scientific Diving Symposium). אורכב מ-המקור ב-2008-10-26. נבדק ב-2018-07-26.
↑  Bruckner, A.W.; Roberts, G. Proceedings of the International Cyanide Detection Testing Workshop. NOAA Technical Memorandum NMFS-OPR-40 (PDF). National Oceanic and Atmospheric Administration. p. 9.
| --- | --- |
בקרת זהויות :  NDL: 00574272  NKC: ph114022 
קוי (ודגי זהב) נשמרו בבריכות נוי, במשך מאות שנים בסין וביפן
ניאון טטרה אחד מהדגים הנפוצים ביותר במים מתוקים
1.3 מיליון ליטר- אקווריום במפרץ מונטריי אקווריום בקליפורניה המדמה יער אצות טבעי
מחזור החנקן באקווריום
אקווריום מים מתוקים עם קבוצה של טטרה ורזבורה חצויה
אקווריום בגאורגיה
דיסקוס (Symphysodon spp.) שומרת על הביצים שלה
סאן (אות)

| Ϻ ϻ סאן |
| --- | --- |

אלפבית יווני
Α α אלפא: Β β בטא
Γ γ גמא: Δ δ דלתא
Ε ε אפסילון: Ζ ζ זטא
Η η אטא: Θ θ תטא
Ι ι יוטא: Κ κ קפא
Λ λ למדא: Μ μ מו
Ν ν נו: Ξ ξ קסי
Ο ο אומיקרון: Π π פאי
Ρ ρ רו: Σ σ ς סיגמא
Τ τ טאו: Υ υ אופסילון
Φ φ פי: Χ χ כי
Ψ ψ פסי: Ω ω אומגה
אותיות או ליגטורות שאינן בשימוש
 דיגמא:  סטיגמא
 הטא:  סאן
 קופא:  סאמפי
 שו: 
סאן (אות גדולה: Ϻ, אות קטנה: ϻ) היא אות ארכאית באלפבית היווני. סאן ממוקמת בין פאי לבין קופא בסדר האותיות.
היסטוריה

האות  סאן היא המקבילה של האות הפיניקית צדי. האות שימשה לציון הצליל "ס" (למעט באזור קפריסין שם שימשה כ"צ") ולבסוף נזנחה לטובת האות סיגמא המשמשת לאותה מטרה.
העיצורים השורקים הפיניקיים – 𐤆 (זין), 𐤎 (סמך), 𐤑 (צדי), 𐤔 (שן) – בעיתיים בכך שמקבילותיהם היווניות לא תואמות את המקור הפיניקי במדויק, ואף שמות האותיות ביוונית לא תואמים את השמות בפיניקית. העמדה המקובלת היא שהאות זֵין הפיניקית הפכה ל־ζῆτα (זֵטה) היוונית, האות סמך הפכה ל־ξεῖ (קסה), האות צדֵי הפכה ל־σάν (האות סַן הארכאית) והאות שַן הפכה ל־σίγμα (סיגמה). חוקרים אחדים הציעו ששמות האותיות התערבבו, כך ששם האות זטה הגיע מהאות צדי ושם האות סַן הגיע מהאות זין, אך התקשו להסביר מדוע; אחרים הציעו שהאותיות צדי ושַן אומצו שתיהן לייצוג העיצור s, אך אחת מהן (לרוב הגלגול של האות צדי) נדחקה בהדרגה עד שהגלגול של האות השנייה נעשה הייצוג היחיד לעיצור s.
השימוש האחרון באות נעשה במאה ה-6 לפני הספירה.
האות הגדולה דומה בצורתה לאות היוונית מו (Μ), אך אינה קשורה אליה כלל ונבדלת ממנה בכך שבניגוד לאות מו, האות הקטנה דומה בצורתה לאות הגדולה.
הערות שוליים

↑  Madadh Richey, "The Alphabet and its Legacy", in: Brian R. Doak, Carolina López-Ruiz (eds.), The Oxford Handbook of the Phoenician and Punic Mediterranean, Oxford University Press, 2019, p. 246–247, doi:10.1093/oxfordhb/9780190499341.013.17
ויקטור פרנקנשטיין

| --- | --- |

ויקטור פרנקנשטיין (מימין), כפי שהוצג לראשונה בקולנוע בסרט "פרנקנשטיין" משנת 1910
 שם ספר:  "פרנקנשטיין, או פרומתאוס המודרני"
 הופעה ראשונה:  1818
 יוצרים:  מרי שלי
 גילום הדמות:  קולין קלייב, דייוויד אנדרס, איידן יונג, סמואל וסט, הארי טרדוויי, ראול ג'וליה, הלן מקרורי, ג'יימס מקאבוי, סטינג, פיטר קושינג, סדריק הארדוויק, ג'וני לי מילר, רלף בטס, בנדיקט קמברבאץ', קנת בראנה, אוסקר אייזק, בפסקה זו רשומה אחת נוספת שטרם תורגמה 
 מידע
 גזע:  אנושי
 מין:  זכר
 מקצוע:  מדען
 אזרחות:  שווייץ 
 דמויות קשורות
 אויבים:  המפלצת של פרנקנשטיין 
 
ערך זה עוסק בדמות ספרותית. אם התכוונתם לסרט הקולנוע, ראו .
ויקטור פרנקנשטיין הוא הדמות הראשית של "פרנקנשטיין, או פרומתאוס המודרני" - רומן מאת מרי שלי משנת 1818. פרנקנשטיין הוא מדען איטלקי-שווייצרי (יליד נאפולי, איטליה) אשר לאחר חקר תהליכים כימיים וריקבון של יצורים חיים, זוכה לתובנה לגבי בריאת החיים ומעניק חיים ליצור משלו, המכונה המפלצת של פרנקנשטיין, או לעיתים קרובות באופן פשוט "פרנקנשטיין". בהמשך, מתחרט ויקטור על שהתיימר לשחק את אלוהים באמצעות הבריאה שלו, מכיוון שבכך הוא מסכן את חייו שלו, כמו גם את חיי משפחתו וחבריו, כאשר היצור מבקש לנקום בו. ברומן אנו מתוודעים לדמות כאשר הוא מבקש לתפוס את המפלצת ליד הקוטב הצפוני וניצל ממוות על ידי רוברט וולטון וצוותו. על פי ההערכות, חלק מההיבטים של הדמות נוצרו בהשראת האלכימאי מהמאה ה-17 יוהאן קונרד דיפל. בעת כתיבת הספר, מרי שלי הייתה מודעת לניסוי בחשמל ורקמות מתות של לואיג'י גלווני ואחיינו אלדיני, וייתכן אף של אלסנדרו וולטה באוניברסיטת פאביה.
מקורות לדמות

בשנת 1790 פורסמה נובלה בשם "Le Miroir des événements actuels ou la Belle au plus offrant" מאת הסופר הצרפתי פרנסואה-פליקס נוגרט (צר'), שבה הוצגה דמות של ממציא ששמו המלא הוא "Wak-wik-vauk-an-son-frankésteïn",‏ אשר בהמשך נקרא בקיצור "Frankésteïn". יש המשערים כי מדמות זו שאבה שלי השראה לדמותו של ד"ר ויקטור פרנקנשטיין, אולם אין שום הוכחה לכך שקראה את ספרו של נוגרט.
ביוגרפיה בדיונית

ד"ר ויקטור פרנקנשטיין נולד בנאפולי, איטליה (על פי מהדורת הרומן של שלי משנת 1831) למשפחה שווייצרית דוברת צרפתית. הוא היה בנם של אלפונס פרנקנשטיין וקרוליין בופור, שמתו משנית כאשר ויקטור היה בן 17. הוא מתאר כך את מוצאו: "אני יליד ז'נבה; ומשפחתי היא מהבולטות ברפובליקה ההיא. אבותיי. היה במשך שנים רבות עורכי-דין ונציגי ציבור, אבי מילא מספר תפקידים ציבוריים בכבוד רב ובמוניטין". לד"ר פרנקנשטיין יש שני אחים צעירים יותר - ויליאם, הצעיר, וארנסט, הילד האמצעי. ד"ר פרנקנשטיין מתאהב באליזבת לוונצה (אנ'), שהופכת לאחותו המאמצת (בת דודתו בדם במהדורת 1818) ובסופו של דבר לארוסתו.
כילד, ד"ר פרנקנשטיין התעניין בעבודותיהם של אלכימאים כגון קורנליוס אגריפס, פאראצלסוס ואלברטוס מגנוס, והוא השתוקק לגלות את "סם החיים האגדי". עם זאת, הוא מאבד עניין בכל התחומים הללו, ובמדע בכללותו, לאחר שהוא רואה שרידי עץ שנפגע על ידי ברק; למרות זאת, באוניברסיטת אינגולשטאדט, שבאינגולשטאדט, בוואריה, ד"ר פרנקנשטיין מפתח חיבה לכימיה, ונעשה אובססיבי לרעיון ליצור חיים מחומר דומם באמצעים מלאכותיים, מטרה שהוא השקיע שנתיים להשגתה.
בדרכים-לא-דרכים, ד"ר פרנקנשטיין משיג חלקי גופות של בני-אדם ומצליח להרכיב אותם ליצור דמוי-אדם ולהפיח בו חיים, אך הוא נחרד מכיעורו של היצור. הוא בורח מיצירתו, שנעלמת ולאחר מספר התקלויות עם המקומיים, היצור נשבע לנקום ביוצרו. לאחר שנמצאת גופתו של ויליאם (אחיו הצעיר של ד"ר פרנקנשטיין) ונקבע שהוא נרצח, ד"ר פרנקנשטיין יודע מיד שיצירתו היא הרוצח, אך לא אומר דבר. עוזרת הבית של משפחת פרנקנשטיין, ג'סטין, מואשמת במותו של הילד ומוצאת להורג; ד"ר פרנקנשטיין חש רגשות אשם, אך אינו מגלה את האמת משום שהוא חושב שאף אחד לא יאמין לסיפורו, והוא חושש מהתגובות שסיפור כזה יעורר.
היצור ניגש לד"ר פרנקנשטיין ומתחנן שייצור עבורו בת-לוויה נשית. ד"ר פרנקנשטיין מסכים, אך בסופו של דבר משמיד את יצירתו זו, מחשש ששתי המפלצות שיצר יולידו גזע שלם חדש של מפלצות. היצור זועם ונשבע לנקום; הוא הורג את הנרי קלרבל, חברו הטוב ביותר של ד"ר פרנקנשטיין, ומבטיח לו: "מנעת ממני את ליל הכלולות שלי - אני אהיה איתך ב[ליל הכלולות] שלך!" היצור מקיים את הבטחתו בכך שהוא חונק את אליזבת על מיטת הכלולות שלה. באותו הלילה, אביו של ד"ר פרנקנשטיין נפטר מצער. כשלא נותר לו עוד דבר לחיות עבורו, ד"ר פרנקנשטיין מחליט להקדיש את חייו להשמדת היצור.
ד"ר פרנקנשטיין רודף אחרי "השטן" או "השד" (כפי שהוא מכנה את יצירתו) עד לאזור הארקטי, בכוונתו להשמידו. הוא מחולץ על ידי ספינה, ובה משלחת המנסה להגיע אל הקוטב הצפוני, אך נפטר זמן קצר לאחר שהוא מספר את עלילותיו לקפטן הספינה, רוברט וולטון. לאחר שהמפלצת מגלה כי יוצרה מת, היא חשה צער רב ונודרת להצית את עצמה ולהתאבד "בקצה הצפוני ביותר של העולם"; לאחר מכן, המפלצת נעלמת, ומאז לא היא לא נראתה שוב לעולם ולא נשמעה שוב לעולם.
מאפיינים

בעוד עיבודים קולנועיים רבים (בעיקר: הסרט "פרנקנשטיין" משנת 1931 ומאוחר יותר, מספר סרטים בהשתתפותו של פיטר קושינג, החל משנת 1957) הציגו את ד"ר פרנקנשטיין כמדען מטורף ארכיטיפי, הרומן הציג אותו כדמות טרגית.
פרסי שלי, בעלה של הסופרת מרי, שימש השפעה משמעותית לדמות. ויקטור היה שם העט של פרסי, כמו באוסף השירה שכתב עם אחותו אליזבת, "Original Poetry by Victor and Cazire" (אנ').‏ יש המשערים כי פרסי היה אחד מיני מקורות השראה רבים של מרי שלי עבור דמותו של ד"ר ויקטור פרנקנשטיין; בזמן שהיה סטודנט באיטון קולג', פרסי "התנסה בחשמל ובמגנטיות, כמו גם באבקת שרפה ובתגובות כימיות רבות", וחדריו באוניברסיטת אוקספורד היו מלאים בציוד מדעי. פרסי היה בן בכור למשפחה עשירה בעלת קשרים פוליטיים, וצאצא של הברון סר ביש קלי (אנ'). כאמור ברומן, משפחתו של ד"ר פרנקנשטיין היא אחת הנכבדות שברפובליקה הז'נבית ואבותיו היו עורכי-דין ונציגי ציבור. לפרסי הייתה אחות בשם אליזבת; לפרנקנשטיין הייתה אחות מאומצת בשם אליזבת. ב-22 בפברואר 1815, מרי שלי ילדה תינוק, חודשיים לפני המועד; התינוק נפטר כעבור שבועיים. שאלת האחריות של ד"ר פרנקנשטיין כלפי היצור - במובנים מסוימים כמו זו של הורה לילדו - היא אחד הנושאים המרכזיים של הספר.
לאובססיה תפקיד מרכזי בהתפתחות דמותו של ד"ר פרנקנשטיין. ראשית, בילדותו הוא אובססיבי לקריאת ספרים רבים בנושא אלכימיה, אסטרולוגיה ופסאודו-מדע. מאוחר יותר, כגבר צעיר, הוא מתלהב מלימודי מדעי החיים - בעיקר בהתמודדות עם מוות והחייאת מתים. לבסוף, לאחר יצירת המפלצת, ד"ר פרנקנשטיין חש אשמה, ייאוש וצער, מה שמוביל אותו לעיסוק אובססיבי בטבעו של היצור שיצר.
הופעות נבחרות במדיות שונות

מלבד הרומן המקורי, דמותו של ד"ר פרנקנשטיין מופיעה או מוזכרת גם בספרים אחרים, סרטי קולנוע, סדרות טלוויזיה ואמצעי מדיה אחרים, החל מפסטיש וכלה בפרודיות. להלן רשימה חלקית של הופעות ואזכורים אלו.
הופעות נבחרות במדיות שונות > ספרות

בספר "Frankenstein's Aunt" מאת אלן רונה פטרסון (1978), דודתו של הברון מגיעה לטירת פרנקנשטיין כדי לעשות סדר, בעקבות התוהו ובוהו שנגרם על ידי הניסויים של אחיינה. ברומן ההמשך, "Frankenstein's Aunt Returns" (‏1989), פרנקנשטיין יוצר ילד עבור המפלצת וכלתו.
בסדרת ספרים מאת דין קונץ שפורסמה לראשונה בשנת 2004, ד"ר פרנקנשטיין, אשר אימץ לעצמו את השם הבדוי ויקטור הליוס, שורד עד ימינו, ומתגורר בניו אורלינס המודרנית, תוך שהוא שואף להקים "גזע חדש" של אנושות; כעת, הוא יוצר את מפלצותיו במכלי מים, במימון אדולף היטלר, יוסיף סטלין ופידל קסטרו. מפלצותיו מתגלות כפגומות, הן נפשית והן רגשית, והליוס נאלץ להרוג אותן, כל זאת בעודו משוכנע כי הדבר נובע מפגם בתהליך הייצור, ולא במגבלה של יכולותיו. מולו מתייצבת המפלצת הראשונה שיצר, המכונה כעת "דוקאליון", על שם הדמות דאוקליון מהמיתולוגיה היוונית, שבמשך השנים פיתחה יכולות טלפורטציה, וכן שני בלשים של משטרת ניו אורלינס.
ברומן "This Dark Endeavor" מאת קנת' אופל, כמו גם בספר ההמשך שלו "Such Wicked Intent", פרנקנשטיין הוא בן 16, ומוצג כמדען שאפתן, שיוצר יצור משלו, תוך שימוש בחלקי גופתו של אחיו התאום שנפטר, קונרד.
בשנת 2001 יצא לאור ספרו של קרטיס ג'בלינג, "Frankenstein's Cat", בו הוא מציג את ד"ר פרנקנשטיין זמן מה לפני שיצר את המפלצת שלו. בספר, הוא יוצר חתול בשם "תשע" (ששמו נקרא בגלל האמונה הטפלה שלחתולים תשע נשמות). מאוחר יותר, ספר זה עובד לסדרת טלוויזיה שעלתה לשידור לראשונה בשנת 2007.
הופעות נבחרות במדיות שונות > טלוויזיה

ויקטור פרנקנשטיין מוזכר כיוצרו של הרמן מונסטר בסדרת הטלוויזיה "The Munsters" ‏(1964-1966), אך הוא עצמו אינו מופיע בסדרה. בפרק משנת 1966 הוצג צאצו של ויקטור פרנקנשטיין, שנקרא ויקטור פרנקנשטיין הרביעי (בגילומו של ג'ון אבוט).
בפרק פתיחת העונה השלישית של סדרת הטלוויזיה "מסע בין כוכבים: הדור הבא", גאינן (בגילומה של וופי גולדברג) רומזת לוסלי קראשר שהיא מכירה באופן אישי את ד"ר פרנקנשטיין.
בפרק השביעי של סדרת האנימציה האמריקאית "The World's Greatest SuperFriends" (אנ'), שנקרא "The Superfriends Meet Frankenstein", מוצגת דמותו של ד"ר פרנקנשטיין (בדיבובו של סטנלי ראלף רוס), המוצג כנכד-נינו של ד"ר פרנקנשטיין המקורי, שממשיך את "המסורת המשפחתית" של יצירת מפלצות. ד"ר פרנקנשטיין נעזר בעוזר בשם גור (בדיבובו של מייקל בל), שמראהו דומה לזה של איגור (עוזרו של ד"ר פרנקנשטיין המקורי), והוא יוצר מפלצת משלו כדי לנקום בתושבי טרנסילבניה על מה שעשו לאביו. חבורת "חברי העל" (הכוללת, בין השאר, את סופרמן, וונדר וומן, באטמן ורובין) נקראת להצלתם.
ויקטור פרנקנשטיין מופיע בפרק של סדרת האנימציה "הרובוטריקים", "Autobot Spike", בדיבובו של פרנק ולקר.
סדרת הטלוויזיה ההומוריסטית "דודתו של פרנקנשטיין" (אנ') מציגה את ד"ר פרנקנשטיין כשהוא יוצר מפלצת טיפוסית של פרנקנשטיין. בדומה לעיבוד הקולנועי משנת 1931 של סרטי יוניברסל, שונה שם הדמות, והיא קרויה הנרי פרנקנשטיין (בגילומו של בולק פוליבקה).
בסדרת הדרמה-פנטזיה "עד עצם היום הזה" של רשת ABC האמריקאית, ד"ר פרנקנשטיין (בגילומו של דייוויד אנדרס), הוא אחד מהדמויות הרבות שמגיעות אל העיירה הבדיונית סטוריברוק, שבמדינת מיין. בסדרה הוא מכונה ד"ר וייל (על שמו של הבמאי ג'יימס וייל), והוא משמש כדמות אורחת שחוזרת לאורך הסדרה. הוא עובד בבית החולים המקומי, ואחראי על יצירת גרסה משלו למפלצת, כאשר הוא מנסה להשיב לחיים את אחיו המת, גרהרדט.
סדרת האנימציה של ‏Adult Swim‏ "Mary Shelley's Frankenhole" (אנ') מציגה את ד"ר ויקטור פרנקנשטיין (בדיבובו של ג'ף ב. דייוויס) ודמויות אחרות, הן מהרומן "פרנקנשטיין" והן מסרטי אימה קלאסיים אחרים. פרנקנשטיין מתואר כנרקיסיסט ששתה נסיוב מאריך חיים, והוא חי למשך יותר מאלף שנים. הוא פיתח את הטכנולוגיה לחיבור הכפר שלו לנקודות זמן שונות, הנקראות פרנקנהולס, המאפשרות לאנשים שונים מההיסטוריה לבצע מסע בזמן ולבקר אותו.
סדרת הטלוויזיה משנת 2014 "פני דרדפול" של רשת שואוטיים מציגה את ד"ר ויקטור פרנקנשטיין (בגילומו של הארי טרדוויי) כעובד צעיר בחדר מתים באנגליה בסוף המאה ה-19. הוא יוצר את המפלצת שלו "קאליבן" (בגילומו של רורי קיניר) על ידי הצמדת גופה למערכת של מעגלים והעברת חשמל דרכה במהלך סופת ברקים. בניגוד לעיבודים אחרים, ויקטור יוצר שתי מפלצות נוספות: "פרוטאוס" (בגילומו של אלכס פרייס) ו-"לילי" (בגילומה של בילי פייפר).
הופעות נבחרות במדיות שונות > תיאטרון

בשנת 2007 הוצג באוף ברודוויי מחזמר בשם "פרנקנשטיין - מחזמר" (אנ'), המציג את ויקטור פרנקנשטיין כסטודנט צעיר ותמים.
בשנת 2011 עלה לראשונה בתיאטרון המלכותי הלאומי המחזה "פרנקנשטיין" (אנ') מאת ניק דיר בבימויו של זוכה פרס האוסקר דני בויל, בכיכובם של בנדיקט קמברבאץ' וג'וני לי מילר, שגילמו לסירוגין את המפלצת ואת יוצרה. ההצגה זכתה בפרסים רבים ולשבחים רבים מצד המבקרים והקהל. שתיים מההופעות צולמו ונערכו יחדיו לשידור בבתי קולנוע ברחבי העולם, כחלק ממיזם "National Theatre Live programme".‏
עוד בשנת 2011, הוצג עיבוד של הרומן למחזמר בשם "Frankenstein's Wedding: Live in Leeds" בפני קהל של 12,000 איש בקירקסטל אבי שבלידס. ההפקה הזו שילבה צילומים שצולמו לפני ההופעה, והתמקדו בעיקר בד"ר פרנקנשטיין (בגילומו של אנדרו גובר) וביצירתו של היצור, כאשר ההצגה החיה התמקדה בעיקר בחתונה של ד"ר פרנקנשטיין עם ליז (בגילומה של לייסי טרנר), ובסופו הטראגי. עוד כיכבו בהפקה הזו: מארק ויליאמס בתפקיד אלפונס פרנקנשטיין, ודייוויד היירווד בתפקיד היצור. הצגה זו שודרה בשידור חי ב-BBC Three ב-9 במרץ.
הופעות נבחרות במדיות שונות > משחקי מחשב

ויקטור פרנקנשטיין מופיע במשחק הרפתקה ממוחשב משנת 1995 בשם "Frankenstein: Through the Eyes of the Monster"; את דמותו של ד"ר פרנקנשטיין גילם טים קארי, בצילומי לייב אקשן המשולבים בגרפיקה הממוחשבת של המשחק.
במשחק המחשב "Castlevania: Lords of Shadow" מוזכרת מספר פעמים דמותו של "פרידריך פון פרנקנשטיין", ככל הנראה אנלוגיה לוויקטור פרנקנשטיין או אב קדמון שלו.
ויקטור פרנקנשטיין הוא אחת הדמויות הראשיות של משחק המחשב היפני "Code: Realize − Guardian of Rebirth" (אנ').
הופעות נבחרות במדיות שונות > סדרות רשת

סדרת רשת של PBS משנת 2014 בשם "Frankenstein, M.D.", שנוצרה על ידי אולפני PBS Digital ו- Pemberley Digital, מתמקדת בוויקטוריה פרנקנשטיין, סטודנטית לרפואה שנחושה להוכיח את עצמה בתחומה. בסדרה זו הוחלפו מגדרי חלק מהדמויות, כפי שהופיעו במקור הספרותי, למשל: אליזבת הופכת לאלי לוונצה והנרי הופך לרורי קלרוול.
הופעות נבחרות במדיות שונות > באלט

בשנת 2016, הבלט המלכותי ובלט סן פרנסיסקו הפיקו יחד עיבוד לרומן של מרי שלי. את ההפקה הזו יצרו ליאם סקרלט (כוריאוגרפיה), לואל ליברמן (מוזיקה), ג'ון מקפרלן (עיצוב תפאורה), דייוויד פין (תאורה) ופין רוס (עיצוב הפקה). הופעת הבכורה העולמית התקיימה בקובנט גארדן ב-4 במאי 2016. בסן פרנסיסקו עלתה ההפקה ב-17 בפברואר 2017.
הערות שוליים

↑  Original text (אורכב 05.01.2018 בארכיון Wayback Machine) on Gallica.
↑  Douthwaite, Julia V.; Richter, Daniel. "The Frankenstein of the French Revolution: Nogaret's automaton tale of 1790". European Romantic Review. 20.
↑  Shelley, Mary. Frankenstein; or, The Modern Prometheus Chapter 1 (first sentence)
↑  Sandy, Mark (2002-09-20). "Original Poetry by Victor and Cazire". The Literary Encyclopedia. The Literary Dictionary Company. ארכיון מ-2006-11-08. נבדק ב-2007-01-02.
↑  "Percy Bysshe Shelley (1792–1822)". Romantic Natural History. Department of English, Dickinson College. ארכיון מ-2006-08-16. נבדק ב-2007-01-02.
↑  "Journal 6 December – Very Unwell. Shelley & Clary walk out, as usual, to heaps of places...A letter from Hookham to say that Harriet has been brought to bed of a son and heir. Shelley writes a number of circular letters on this event, which ought to be ushered in with ringing of bells, etc., for it is the son of his wife." Quoted in Spark, 39.
↑  Once Upon a Time - Behind the Magic, Titan Books, London, October 2013, p. 162. Facsimile by Google Books.
"Archived copy". ארכיון מ-2017-04-15. נבדק ב-2017-07-27. {{cite web}}:  (עזרה)
↑  "National Theatre Live programme / Broadcasts - FRANKENSTEIN - with Benedict Cumberbatch & Jonny Lee Miller - (directed by Danny Boyle)". National Theatre Live. 2013. אורכב מ-המקור ב-6 בספטמבר 2013. נבדק ב-11 בספטמבר 2013. {{cite web}}:  (עזרה)
↑  Noble Wolf (10 ביולי 2011). "Castlevania: Lords of Shadow The Movie Episode 10" – via YouTube. {{cite web}}:  (עזרה)
↑  "Frankenstein — Productions — Royal Opera House". www.roh.org.uk. ארכיון מ-2017-10-16. נבדק ב-2018-03-28.
↑  "San Francisco Ballet - Production". www.sfballet.org. ארכיון מ-2018-03-29. נבדק ב-2018-03-28.
| --- | --- |
בקרת זהויות :  NLI: 987007314919005171  LCCN: nb2016013047  MusicBrainz: ffe2fb29-4b0c-4675-87bc-530f6520f48a  VIAF: 56146937717613831560   WorldCat (עם VIAF): 56146937717613831560
קאטינה

| --- | --- |
 ארגון:  חניכי תנועת הנוער בית"ר
 קורות ההפלגה
 נמל המוצא:  נמל קונסטנצה ברומניה
 מספר מעפילים:  778
 יום היציאה:  20 בינואר 1939
 מקום ההגעה:  חוף הרצליה (נחיתה ראשונה)  חוף נתניה (נחיתה שנייה)  חוף כפר ויתקין (נחיתה שלישית)
 יום ההגעה:  6 בפברואר 1939 (נחיתה ראשונה)
 נתפסה:  14 באפריל 1939
 
מילותיו על נייר של ד"ר זליק פאול, מפקד "קאטינה", באירוע שנערך עשור לאחר ההפלגה. הנייר מוצג בתערוכת קבע "אף על פי" במכון ז'בוטינסקי בתל אביב
קאטינה (Katina) הייתה אניית פחם, אשר ב-1939 הוסבה על ידי חניכי תנועת הנוער בית"ר, לאניית מעפילים והביאה לארץ ישראל, חודשים ספורים לפני פרוץ מלחמת העולם השנייה, מעל ל-1,000 מעפילים.
תולדותיה > הפלגה (ינואר 1939)

האנייה נרכשה מסוחר אניות יווני בשם דווריס. צוותה מנה כ-10 איש, רב חובל, מלחים ואנשי תחזוקה, כולם יוונים. מפקד האנייה היה אמור להיות נתן קאלפוס, שליח בית"ר, שיגיע מארץ ישראל, אולם הוא נעצר על ידי הבריטים שליטי הארץ דאז. זאב ז'בוטינסקי, ראש בית"ר מינה את ד"ר ראובן זליק פאול, בן ה-27 מריגה, שהיה אמור להיות נוסע פשוט באוניה, למפקדה. הנוסעים היו יהודים מכל רחבי מזרח אירופה. הם התרכזו בברנו שבצ'כוסלובקיה ומשם הגיעו ברכבת, במסע בן יומיים, לקונסטנצה, עיר נמל רומנית.
האנייה הפליגה מנמל קונסטנצה ב-18 בינואר 1939, כשעל סיפונה 738 מעפילים, קצת יותר מפי שניים מקיבולתה המקסימלית. הגברים הושמו בחלקה האחורי, בעוד הנשים והילדים מלפנים. בווארנה הצטרפו 40 מעפילים נוספים. כ-300 מהמעפילים היו חניכי בית"ר ורוב השאר חניכי תנועות השומר הצעיר והחלוץ. שלטונות רומניה התנו את מתן ההיתר להפלגת האנייה, בכך, שהיא תיקח עימה גם קבוצת פושעים יהודים שהשלטונות רצו להיפטר מהם. כך נכללו בין 778 המעפילים גם כ-20 פושעים יהודים, שהובאו אליה ישירות מהכלא הרומני.
תנאי ההפלגה היו קשים ביותר: צפיפות, תנאים סניטריים ירודים ומחסור במזון. מכל המים המתוקים נסדק וכך אבד חלק גדול ממי השתייה והמעפילים נאלצו להשתמש במי ים מלוחים לרחצה ולהכנת תה. דליפת המים גם הרטיבה חלק ממלאי המזון היבש וכתוצאה מכך גדל גם המחסור באוכל. כל התנאים הללו גם גרמו לכך שבקרב המעפילים שררה תחלואה רבה, שלשול, הקאות וכיוצא בזה, ואחדים מהמעפילים נפטרו מדלקת קרום המוח, מה שגרם לכל הנמלים בדרך למנוע את עצירת האנייה אצלם, להצטיידות.